ฟินเทคญี่ปุ่น
ในขณะที่ประเทศไทยกำลังเริ่มพัฒนาระบบการชำระเงิน ลดการใช้เงินสด หันไปใช้เงินพลาสติกชำระค่าสินค้า
2 เม.ย. 2559

โดย...แบงก์กลิ้ง
ในขณะที่ประเทศไทยกำลังเริ่มพัฒนาระบบการชำระเงิน ลดการใช้เงินสด หันไปใช้เงินพลาสติกชำระค่าสินค้าและบริการให้มากขึ้น ประเทศญี่ปุ่นซึ่งเป็นผู้นำทางด้านเทคโนโลยีต่างๆ ก็ประสบปัญหาไม่ต่างจากไทยเท่าไหร่ เนื่องจากคนญี่ปุ่นยังนิยมชอบที่จะใช้เงินสดซื้อสินค้ามากกว่าจะใช้เงินพลาสติก ทั้งที่มีแหล่งรับบัตรอย่างทั่วถึงไม่ว่าร้านเล็กร้านน้อย ต่างยินดีรับบัตรเครดิต บัตรเดบิตกันทั้งนั้น
ส่วนการพัฒนาเทคโนโลยีทางการเงิน (ฟินเทค) ของญี่ปุ่นก็ไม่ได้ก้าวไกลไปมากนัก เพราะระบบสินเชื่อบุคคลของญี่ปุ่นก็พัฒนาไปมากและทั่วถึง ดังนั้นความต้องการนวัตกรรมทางการเงินของคนญี่ปุ่นจึงไม่มากเท่าคนทางตะวันตก
อย่างไรก็ดี รัฐบาลญี่ปุ่นพยายามส่งเสริมฟินเทค จึงได้เตรียมผ่อนคลายข้อจำกัดลงทุน กฎระเบียบที่เข้มงวดในภาคการเงิน และระบบใหม่ที่ดูแลกฎระเบียบในอัตราแลกเปลี่ยนเสมือนจริง ซึ่งรัฐบาลจะเสนอกฎหมายใหม่เพื่อขอความเห็นชอบจากสภาภายในเดือน พ.ค.นี้ เรื่องนี้เป็นเรื่องที่น่าสนใจมากทีเดียว